ఆ తరువాత కాళ్ళుపట్టి బరబరా రత్నమణిని ఈడుస్తూ బాత్ రూమ్ లో పడేసింది శ్రీమహాలక్ష్మి.
శ్రీమహాలక్ష్మి లాంటి వాళ్ళకి, అతి తెలివితేటలు ఎక్కువ. అలాంటి వాళ్ళు సూక్ష్మంగా ఆలోచించలేరు. బండకేసి బట్టలు టపటపా బాదినట్లు తోచినదేదో గబగబా చేసుకుపోతారు.
"ఆ యింట్లో ఇంకెవరయినా వున్నారేమో! వచ్చి తనని పట్టుకుంటారేమో!" అన్న ముందు ఆలోచన చెయ్యకుండా తీరుబడిగా గదులు చక్క బెట్టటం మొదలుపెట్టింది.
అయితే అక్కడ, నాలుగు గదులను మించి లేకపోవటంతో శ్రీమహాలక్ష్మి వేగంగా గదులన్నీ తిరిగి చూడటంతో పని తొందరగా ముగిసింది.
ఓ గదిలో డ్రస్సింగ్ టేబుల్ మీద వున్న లావుపాటి చిన్న పర్సు శ్రీమహాలక్ష్మి కంటపడింది. పర్సు తెరిచి చూసింది. చిన్న నోట్ల కట్ట పర్సుకి నిండుగా వుంది. అది చూస్తూనే శ్రీమహాలక్ష్మి ఏమాత్రం ఆలస్యం చెయ్యకుండా పర్సుని తీసుకుని కొంగుకి ముడి కట్టుకుంది.
"ఇంక ఇక్కడ భయమేమీ లేదు. ఆ రౌడీగాడి పని కూడా పడితే మేము ముగ్గురం కలిసి పారిపోవచ్చు" అనుకుంటూ గదిలోంచి ఇవతలకి రాబోతూంటే, "అక్కాయ్! ఎక్కడున్నావే?" అన్న నాగేశు గాడి పిలుపు వినిపించింది.
నాగేశు గాడి మాటలు వింటూనే, గబుక్కున గోడ ప్రక్కకి తప్పుకుంది శ్రీమహాలక్ష్మి.
నాగేశుగాడు ముందుగా ఈ గదిలోకే వచ్చి, "అక్కాయ్!" అంటూ పిలుస్తూ ప్రక్కగదిలోకి వెళ్ళాడు.
ఆ గదిలోంచి బయటికి ఇంకోదారి లేదని, అంతక్రితమే శ్రీమహాలక్ష్మి చూసి వుండటంతో ఆ విషయం ఆ అమ్మాయికి తెలుసు. నాగేశు గదిలోకి వెళ్ళటం చూస్తూనే, రెండు అంగల్లో తలుపు దగ్గరికి చేరి, బయట గడియ వేసేసింది.
ఆ తరువాత మాత్రం శ్రీమహాలక్ష్మి జాగు చెయ్యటం గాని, తెలివితక్కువ పనులుగాని చెయ్యలేదు. గబగబా ఎ.సి. రూమ్ లోకి పరిగెత్తుకు వెళ్ళి తలుపులు తీసింది.
బయట ఏం జరిగిందో తెలియక గదిలో వున్న నీరజా, క్రిష్ణవేణి గజగజా వణికిపోతున్నారు. అదే సమయంలో శ్రీమహాలక్ష్మి తలుపు తీస్తూనే, "రండి, రండి పారిపోదాం!" అంది శ్రీమహాలక్ష్మి గట్టిగా అరిచినట్లుగా.
వాళ్ళిద్దరూ గదిలోంచి పరుగున ఇవతలకి వచ్చారు.
"ఏమైంది? ఎటు పారిపోదాం?" అన్నారు శ్రీమహాలక్ష్మితో.
శ్రీమహాలక్ష్మి తనేం చేసిందీ చెప్పింది" ఇప్పుడు మనమున్నది మేడమీద గదిలో. క్రిందకాదు. నేను పై గదులన్నీ చూశాను. పై గదుల్లో ఎవరూ లేరు. మనము మెట్లుదిగి క్రిందికి వెళ్ళాలేమో!" శ్రీమహాలక్ష్మి చెప్పింది.
క్రింద ఎవరయినా వుండొచ్చు! మనం చాలా జాగ్రత్తగా మెదిలి ఇక్కడినుండి బయటపడాలి." క్రిష్ణవేణి ముందుజాగ్రత్తతో తగ్గు స్వరంతో అంది.
తను మోసపోయినట్లు గదిలో వున్న నాగేశు గుర్తించాడు" అక్కాయో! అక్కాయోయ్!" అంటూ అరవటం మొదలుపెట్టాడు. అడ్డమైన తిట్లూ కూడా తిడుతూ చెవి కోసిన మేకలాగా అరుస్తున్నాడు.
"వాడు అరుస్తున్నాడు! వాడి అరుపులు వింటే ఎవరైనా లోపలకి వచ్చే ప్రమాదం వుంది. ఎవరైనా వచ్చారంటే మన పని మరింత నరకంగా మారుతుంది." నీరజ అంది.
"ఇప్పుడేం చేద్దాం?" భయంగా అంది క్రిష్ణవేణి.
"మనం భయపడి చేసేదేమీ లేదు. పదండి క్రిందకి వెళదాం! ఎవరైనా మనమీదకి వస్తే మనం భయపడుతున్నట్లుగా వాళ్ళతో మాట్లాడుతూ, దగ్గరకి వెళ్ళి గబుక్కున మీదపడి దబదబా బాదుదాం." అంది శ్రీమహాలక్ష్మి.
"వాళ్ళ చేతిలో ఆయుధాలు వుంటాయి. వాళ్ళే మనల్ని బాదుతారు, పైగా మగవాళ్ళతో ఏమి యుద్ధం చేస్తాం?" అంది క్రిష్ణవేణి.
"సరే మీకు భయమయితే మీరిలాగే వుండండి. అంటూ శ్రీమహాలక్ష్మి మెట్లవైపుకి దారితీసింది.
దాంతో ఆ అమ్మాయిలిద్దరికీ కూడా ధైర్య మొచ్చింది. ఏం జరిగినా చేసేదేమీ లేదు. ఇక్కడినుండి బయటపడితే అంతే చాలు." అనుకుని వాళ్ళు కూడా శ్రీమహాలక్ష్మి వెనుకనే బయలుదేరారు.
ఆ యిల్లు పూర్తిగా వేశ్యా గృహం కాదు. అమ్మాయిలని మోసం చేసి ఇక్కడికి తీసుకువచ్చి, ఎ.సి. గదిలో బంధించి, ఆ తరువాత ఏ అర్దరాత్రివేళో తెలివిగా వూరు దాటిస్తూంటారు. నలుగురు ఆడవాళ్ళు ఆ యింటిని నడుపుతున్నారు. వీళ్ళ వెనుకన మగవాళ్ళు వున్నారు గాని, వాళ్ళక్కడ వుండరు, బయటకి రారు. వీళ్ళకి సహాయంగా ఇక్కడ నాగేశు వుంటున్నాడు.
aa taruvaata kaallupatti barabara ratnamanini eedustuu bath room loo padesindi srimahalakshmi.
srimahalakshmi lanti vaallaki, athi telivitetalu ekkuva. alanti vaallu suukshmamgaa aalochinchaleru. bandakesi battalu tapatapa baadinatlu tochinadedo gabagaba chesukupotaru.
"aa yintlo inkevarayina vunnaremo! vachi tanani pattukuntaremo!" anna mundu aalochana cheyyakunda teerubadigaa gadulu chakka bettatam modalupettindi.
ayithe akkada, naalugu gadulanu minchi lekapovatamto srimahalakshmi vegamgaa gadulannee tirigi chudatamto pani tondaragaa mugisindi.
oo gadilo drussing table meeda vunna lavupati chinna parsu srimahalakshmi kantapadindi. parsu terichi chusindi. chinna notla katta parsuki nindugaa vundi. adhi chustune srimahalakshmi ematram aalasyam cheyyakunda parsuni teesukuni konguki mudi kattukundi.
"inka ikkada bhayamemi ledu. aa roudiigaadi pani kuudaa padithe memu mugguram kalisi paaripovachhu" anukuntu gadilonchi ivatalaki rabothoote, "akkay! ekkadunnave?" anna nageshu gaadi pilupu vinipinchindi.
nageshu gaadi maatalu vintoone, gabukkuna goda prakkaki tappukundi srimahalakshmi.
nagesugadu mundugaa ee gadiloke vachi, "akkay!" antuu pilustuu prakkagadiloki vellaadu.
aa gadilonchi bayatiki inkodari ledani, antakritame srimahalakshmi chusi vundatamtho aa vishayam aa ammayiki telusu. nageshu gadiloki vellatam chustune, rendu angallo talupu daggariki cheri, bayata gadiya vesesindi.
aa taruvaata maatram srimahalakshmi jaagu cheyyatam gaani, telivitakkuva panulugaani cheyyaledu. gabagaba e.si. room loki parigettuku velli talupulu teesindi.
bayata yem jarigindo teliyaka gadilo vunna neeraja, krishnaveni gajagaja vanikipotunnaru. adhe samayamlo srimahalakshmi talupu teestune, "randi, randi paripodam!" andi srimahalakshmi gattigaa arichinatlugaa.
vaalliddaruu gadilonchi paruguna ivatalaki vachaaru.
"emaindi? etu paripodam?" annaru srimahaalakshmitho.
srimahalakshmi tanem chesindi cheppindi" ippudu manamunnadi medameeda gadilo. krindakaadu. nenu pai gadulannee chushanu. pai gadullo evaruu leru. manamu metludigi krindiki vellalemo!" srimahalakshmi cheppindi.
krinda evarayina vundochu! manam chala jaagrattagaa medili ikkadinundi bayatapadaali." krishnaveni mundujaagrattato taggu swaramtho andi.
tanu mosapoyinatlu gadilo vunna nageshu gurtinchaadu" akkayo! akkayoy!" antuu aravatam modalupettaadu. addamaina titluu kuudaa tidutuu chevi kosina mekalaagaa arustunnadu.
"vaadu arustunnadu! vaadi arupulu vinte evaraina lopalaki vache pramaadam vundi. evaraina vacharante mana pani marinta narakamgaa maarutundi." neeraja andi.
"ippudem cheddam?" bhayamgaa andi krishnaveni.
"manam bhayapadi chesedemi ledu. padandi krindaki veladaam! evaraina manameedaki vaste manam bhayapadutunnatlugaa vaallatho maatlaadutuu, daggaraki velli gabukkuna meedapadi dabadaba badudam." andi srimahalakshmi.
"vaalla chetilo aayudhaalu vuntaayi. vaalle manalni baadutaaru, paiga magavaallato emi yuddham chestam?" andi krishnaveni.
"sare meeku bhayamayithe meerilaage vundandi. antuu srimahalakshmi metlavaipuki daariteesindi.
daamto aa ammayiliddariki kuudaa dhairya mochindi. yem jarigina chesedemi ledu. ikkadinundi bayatapadithe anthe chaalu." anukuni vaallu kuudaa srimahalakshmi venukane bayaluderaaru.
aa yillu puurtigaa veshya gruham kaadu. ammayilani mosam chesi ikkadiki teesukuvacchi, e.si. gadilo bandhinchi, aa taruvaata e ardaraatrivelo telivigaa vuuru daatistuuntaaru. naluguru aadavaallu aa yintini naduputunnaru. veella venukana magavaallu vunnaru gaani, vallakkada vundaru, bayataki raaru. veellaki sahayamga ikkada nageshu vuntunnadu.